
PËR SHPRONËSIMIN PËR INTERES PUBLIK TË PASURIVE TË PALUAJTSHME, QË PREKEN NGA NDËRTIMI I URËS SË RE, BOGOVË

Në mbështetje të nenit 100 të Kushtetutës, të neneve 5 pika 1, 20 e 21 të ligjit nr.8561, datë 22.12.1999 "Për shpronësimin dhe marrjen në përdorim të përkohshëm të pasurisë pronë private, për interes publik" dhe të nenit 8 të ligjit nr.8983, datë 20.12.2002 "Për Buxhetin e Shtetit të vitit 2003", me propozimin e Ministrit të Transportit dhe të Telekomunikacionit, Këshilli i Ministrave

VENDOSI:

1. Shpronësimin për interes publik të pasurive të paluajtshme të pronarëve, të cilët preken nga ndërtimi i urës së re, Bogovë, ndërtim i cili ka filluar në shtator të vitit 2003 dhe do të përfundojë brenda katër muajsh.
2. Shpronësimi të bëhet në favor të Ministrisë së Transportit dhe të Telekomunikacionit.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse, që paraqitet në tabelën që i bashkëlidhet këtij vendimi, për tre objekte, me sipërfaqe 260 m2, vlerësuar në shumën e përgjithshme prej 4 534 850 (katër milionë e pesëqind e tridhjetë e katër mijë e tetëqind e pesëdhjetë) lekësh.
4. Vlera e shpenzimeve procedurale të jetë në shumën prej 116 700 (njëqind e gjashtëmbëdhjetë mijë e shtatëqind) lekësh.
5. Fondi prej 4 651 550 (katër milionë e gjashtëqind e pesëdhjetë e një mijë e pesëqind e pesëdhjetë) lekësh për kompensimin e pronarëve dhe shpenzimet procedurale, sipas pikave 3 e 4 të këtij vendimi, të përballohet nga buxheti i vitit 2003, zëri "Shpronësime", miratuar për Ministrinë e Transportit dhe të Telekomunikacionit.
6. Shpronësimi të përfundojë brenda datës 30.12.2003.
7. Ngarkohet Ministria e Transportit dhe e Telekomunikacionit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Fatos Nano


REPUBLIKA E SHQIPËRISË
MINISTRIA E TRANSPORTIT DHE E TELEKOMUNIKACIONIT

Lista e pronarëve që shpronësohen, si rezultat i ndërtimit të urës së re të Bogovës


	Nr.
	Emri
	Atësia
	Mbiemri
	Nr.pasurisë
	Objekt
	Vlera lekë
	Shënime

	
	
	
	
	
	Sip e shpronësuar
	Çmimi
lekë/m2
	
	

	1
	Iljaz
	Hariz
	Hysko
	305/3
	40
	11358.5
	453340
	

	2
	Bezat
	Celnik
	Hoxhollari
	310/8
	60
	11358.5
	681510
	

	3
	Renato
	Skënder
	Çuni
	301/53
	160
	3400000
	3400000
	


									4.534.850

Shpenzime procedurale të publikimit 116 700 lekësh
Vlera totale e shpronësimit 4 651 550 lekësh


